title: Регламент за изпълнение (ЕС) № 1364/2013 на Комисията от 17 декември 2013 година за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета по отношение на използването на отглеждани по небиологичен начин аквакултурни ювенилни екземпляри и отглеждани по небиологичен начин индивиди за разплод на двучерупчести мекотели в биологичното производство на аквакултури

text:
               19.12.2013

               BG

               Официален вестник на Европейския съюз

               L 343/29

         РЕГЛАМЕНТ ЗА ИЗПЪЛНЕНИЕ (ЕС) № 1364/2013 НА КОМИСИЯТА
   от 17 декември 2013 година
   за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета по отношение на използването на отглеждани по небиологичен начин аквакултурни ювенилни екземпляри и отглеждани по небиологичен начин индивиди за разплод на двучерупчести мекотели в биологичното производство на аквакултури
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 13, параграф 3, член 15, параграф 2 и член 40 от него,
   като има предвид, че:

               (1)

               В Регламент (ЕО) № 834/2007 се определят основните изисквания по отношение на биологичното производство на морски водорасли и аквакултури. Подробните правила за прилагането на тези изисквания са определени в Регламент (ЕО) № 889/2008 на Комисията (2).

               (2)

               В периода между ноември 2012 г. и април 2013 г. някои държави членки подадоха заявления за преразглеждане на правилата относно продукти, вещества и технологии, които могат да бъдат използвани в биологичното производство на аквакултури. Тези заявления следва да бъдат оценени в рамките на експертната група за технически консултации в областта на биологичното производство, създадена с Решение (ЕО) 2009/427 на Комисията (3); въз основа на тази оценка Комисията възнамерява да оцени необходимостта от преразглеждане на посочените правила през 2014 г.

               (3)

               В някои от тези заявления беше посочено, че на пазара няма достатъчно отглеждани по биологичен начин ювенилни екземпляри и черупчести индивиди за разплод, за да се спазват изискванията на членове 25д и 25о от Регламент (ЕО) № 889/2008.

               (4)

               Тъй като все още не са на разположение достатъчни количества отглеждани по биологичен начин ювенилни екземпляри и черупчести индивиди за разплод, за да се осигури непрекъснатост, да се избегне прекъсването на биологичното производство на аквакултури в Съюза, както и да се даде време на пазара за отглеждане на повече ювенилни екземпляри и черупчести индивиди за разплод по биологичен начин, е обосновано до получаване на експертното мнение да бъде отложено прилагането на процентния дял от 50 %, предвиден в член 25д, параграф 3 и член 25o, параграф 1, трета алинея от Регламент (ЕО) № 889/2008, с една година, т.е. до 31 декември 2014 г.

               (5)

               Поради това Регламент (ЕО) № 889/2008 следва да бъде съответно изменен.

               (6)

               Мерките, предвидени в настоящия регламент, са в съответствие със становището на регулаторния Комитет по биологично производство,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 889/2008 се изменя, както следва:

               1.

               В член 25д параграф 3 се заменя със следното:
               „3.   Максималният процент на въведените в стопанството аквакултурни ювенилни екземпляри, отгледани по небиологичен начин, е: 80 % от 31 декември 2011 г., 50 % от 31 декември 2014 г. и 0 % от 31 декември 2015 г.“

               2.

               В член 25о, параграф 1 третата алинея се заменя със следното:
               „Максималните процентни дялове от индивиди за разплод от неорганични люпилни басейни за двучерупчести, които може да се въвеждат в единиците за биологично производство, са 80 % от 31 декември 2011 г., 50 % от 31 декември 2014 г. и 0 % от 31 декември 2015 г.“

         Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

   Той се прилага от 31 декември 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 декември 2013 година.

            За Комисията

            Председател

         José Manuel BARROSO

      (1)  ОВ L 189, 20.7.2007 г., стр. 1.

      (2)  Регламент (ЕО) № 889/2008 на Комисията за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).

      (3)  Решение (ЕО) № 2009/427 на Комисията от 3 юни 2009 г. за създаване на експертна група за технически консултации в областта на биологичното производство (ОВ L 139, 5.6.2009 г., стр. 22).


title: Регламент за изпълнение (ЕС) 2015/2185 на Комисията от 26 ноември 2015 година за установяване на стандартни стойности при внос с цел определяне на входната цена на някои плодове и зеленчуци

text:
               27.11.2015

               BG

               Официален вестник на Европейския съюз

               L 312/3

         РЕГЛАМЕНТ ЗА ИЗПЪЛНЕНИЕ (ЕС) 2015/2185 НА КОМИСИЯТА
   от 26 ноември 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 ноември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  50,7

                  MA

                  70,0

                  ZZ

                  60,4

                  0707 00 05

                  AL

                  56,9

                  MA

                  93,1

                  TR

                  141,5

                  ZZ

                  97,2

                  0709 93 10

                  AL

                  83,5

                  MA

                  75,1

                  TR

                  159,0

                  ZZ

                  105,9

                  0805 20 10

                  CL

                  96,2

                  MA

                  93,2

                  PE

                  78,3

                  ZZ

                  89,2

                  0805 20 30, 0805 20 50, 0805 20 70, 0805 20 90

                  TR

                  81,8

                  ZZ

                  81,8

                  0805 50 10

                  AR

                  61,0

                  TR

                  109,5

                  ZZ

                  85,3

                  0808 10 80

                  AU

                  166,8

                  CA

                  159,7

                  CL

                  85,7

                  MK

                  28,7

                  NZ

                  173,1

                  US

                  145,5

                  ZA

                  164,2

                  ZZ

                  132,0

                  0808 30 90

                  BA

                  85,4

                  CN

                  63,9

                  TR

                  128,8

                  ZZ

                  92,7

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 712/2013 на Комисията от 24 юли 2013 година за установяване на стандартни стойности при внос с цел определяне на входната цена на някои плодове и зеленчуци

text:
               25.7.2013

               BG

               Официален вестник на Европейския съюз

               L 200/18

         РЕГЛАМЕНТ ЗА ИЗПЪЛНЕНИЕ (ЕС) № 712/2013 НА КОМИСИЯТА
   от 24 юли 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 юли 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0707 00 05

                  TR

                  124,7

                  ZZ

                  124,7

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  86,2

                  CL

                  73,3

                  TR

                  70,0

                  UY

                  72,5

                  ZA

                  95,2

                  ZZ

                  79,4

                  0806 10 10

                  CL

                  51,4

                  EG

                  185,0

                  TR

                  169,6

                  ZZ

                  135,3

                  0808 10 80

                  AR

                  177,7

                  BR

                  112,3

                  CL

                  125,7

                  CN

                  79,0

                  NZ

                  134,1

                  US

                  165,6

                  ZA

                  131,6

                  ZZ

                  132,3

                  0808 30 90

                  AR

                  97,6

                  CL

                  151,4

                  CN

                  77,3

                  NZ

                  162,9

                  TR

                  246,0

                  ZA

                  102,1

                  ZZ

                  139,6

                  0809 10 00

                  TR

                  193,0

                  ZZ

                  193,0

                  0809 29 00

                  TR

                  320,9

                  ZZ

                  320,9

                  0809 30

                  TR

                  171,7

                  ZZ

                  171,7

                  0809 40 05

                  BA

                  69,9

                  TR

                  118,8

                  XS

                  74,4

                  ZZ

                  87,7

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/531 на Комисията от 30 март 2016 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Lingot du Nord (ЗГУ)]

text:
               6.4.2016

               BG

               Официален вестник на Европейския съюз

               L 89/2

         РЕГЛАМЕНТ ЗА ИЗПЪЛНЕНИЕ (ЕС) 2016/531 НА КОМИСИЯТА
   от 30 март 2016 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Lingot du Nord (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното географско указание „Lingot du Nord“, регистрирано по силата на Регламент (ЕО) № 284/2008 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (3) заявлението за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Lingot du Nord“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 март 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 284/2008 на Комисията от 27 март 2008 г. относно регистрацията на някои наименования в Регистъра на защитените наименования за произход и защитените географски указания [Lingot du Nord (ЗГУ), Cipolla Rossa di Tropea Calabria (ЗГУ), Marrone di Roccadaspide (ЗГУ)] (ОВ L 86, 28.3.2008 г., стр. 21).

      (3)  ОВ C 374, 11.11.2015 г., стр. 5.


title: Регламент за изпълнение (ЕС) № 263/2013 на Комисията от 18 март 2013 година за одобрение на изменение, което не е несъществено, в спецификацията на название, вписано в Регистъра на защитените наименования за произход и защитените географски указания [Mela Alto Adige/Südtiroler Apfel (ЗГУ)]

text:
               22.3.2013

               BG

               Официален вестник на Европейския съюз

               L 82/26

         РЕГЛАМЕНТ ЗА ИЗПЪЛНЕНИЕ (ЕС) № 263/2013 НА КОМИСИЯТА
   от 18 март 2013 година
   за одобрение на изменение, което не е несъществено, в спецификацията на название, вписано в Регистъра на защитените наименования за произход и защитените географски указания [Mela Alto Adige/Südtiroler Apfel (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. С него беше отменен и заменен Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявлението на Германия за одобрение на промяна на елементи в спецификацията на защитеното географско указание „Mela Alto Adige/Südtiroler Apfel“, регистрирано по силата на Регламент (ЕО) № 1855/2005 на Комисията (3).

               (3)

               Поради това, че въпросното изменение не е несъществено, Комисията публикува в Официален вестник на Европейския съюз
                   (4) заявлението за изменение в съответствие с член 6, параграф 2 от Регламент (ЕО) № 510/2006. Тъй като Комисията не получи никакви възражения съгласно член 7 от посочения регламент, промяната следва да бъде одобрена,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, отнасяща се до посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 март 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ L 297, 15.11.2005 г., стр. 5.

      (4)  ОВ C 125, 28.4.2012 г., стр. 5.

      ПРИЛОЖЕНИЕ
      Земеделски продукти, предназначени за консумация от човека, изброени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      ИТАЛИЯ
      Mela Alto Adige/Südtiroler Apfel (ЗГУ)


title: Регламент за изпълнение (ЕС) № 1355/2014 на Комисията от 17 декември 2014 година за изменение на Регламент (ЕО) № 391/2009 във връзка с приемането от Международната морска организация (ММО) на някои кодекси и свързаните с тях изменения в някои конвенции и протоколи  Текст от значение за ЕИП

text:
               19.12.2014

               BG

               Официален вестник на Европейския съюз

               L 365/82

         РЕГЛАМЕНТ ЗА ИЗПЪЛНЕНИЕ (ЕС) № 1355/2014 НА КОМИСИЯТА
   от 17 декември 2014 година
   за изменение на Регламент (ЕО) № 391/2009 във връзка с приемането от Международната морска организация (ММО) на някои кодекси и свързаните с тях изменения в някои конвенции и протоколи
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 391/2009 на Европейския парламент и на Съвета от 23 април 2009 г. относно общи правила и стандарти за организациите за проверка и преглед на кораби (1), и по-специално член 13, параграф 2 от него,
   в съответствие с процедурата за проверка на съответствието, уредена в член 5 от Регламент (ЕО) № 2099/2002 на Европейския парламент и на Съвета за създаване на Комитет по морската безопасност и предотвратяването на замърсяването от кораби (КМБПЗК) (2),
   като има предвид, че:

               (1)

               Съгласно член 5, параграф 1 от Регламент (ЕО) № 2099/2002 държавите членки и Комисията си сътрудничат, за да определят, при необходимост, обща позиция или подход в компетентния международен форум с оглед намаляване на рисковете от конфликт между законодателството на Съюза в областта на морския транспорт и международните актове.

               (2)

               Регламент (ЕО) № 391/2009 ведно с Директива 2009/15/ЕО на Европейския парламент и на Съвета (3) формират единна законодателна уредба, по силата на която дейността на признатите организации е регламентирана по последователен начин в съответствие с едни и същи принципи и определения. Съгласно член 3, параграф 2 от Директива 2009/15/ЕО, когато държава членка реши да упълномощи по отношение на плаващи под нейно знаме кораби дадена организация да извършва от нейно име проверките и прегледите, свързани със задължителните свидетелства, тя поверява тези задължения само на призната организация, което съгласно член 2, буква ж) от посочената директива означава организация, призната в съответствие с Регламент (ЕО) № 391/2009. Следователно наборът от правила, въз основа на които се признават съответните организации, оказва въздействие върху двата акта.

               (3)

               Понятието „международни конвенции“ съгласно определението в член 2, буква б) от Регламент (ЕО) № 391/2009 означава Международната конвенция за безопасност на човешкия живот на море от 1 ноември 1974 г. (Конвенцията SOLAS), с изключение на глава XI-2 от анекса към нея, Международната конвенция за товарните водолинии от 5 април 1966 г. (Конвенцията за товарните водолинии) и Международната конвенция за предотвратяване на замърсяването от кораби от 2 ноември 1973 г. (Конвенцията MARPOL), ведно с протоколите и измененията към тях, както и свързаните с тях кодекси със задължителен характер във всички държави членки, в тяхната актуализирана версия.

               (4)

               На своята 28-а сесия Асамблеята на Международната морска организация прие Кодекс за прилагане на правните инструменти на ММО (Кодекс за правните инструменти), както това е посочено в Резолюция A.1070(28) на ММО от 4 декември 2013 г., както и изменения на Конвенцията за товарните водолинии, с оглед придаване на задължителен характер на Кодекса за правните инструменти, ведно със съответна схема за одит на държавата на флага, както това е посочено в Резолюция A.1083(28) на ММО от 4 декември 2013 г.

               (5)

               На 66-ото си заседание Комитетът по опазване на морската среда (Marine Environment Protection Committee, MEPC) на ММО прие изменения на протокола от 1978 г. във връзка с Конвенцията MARPOL, както това е посочено в Резолюция MEPC.246(66) от 4 април 2014 г., и на протокола от 1997 г. във връзка с Конвенцията MARPOL, както той се изменя от свързания с него протокол от 1978 г. и както това е посочено в Резолюция MEPC.247(66) от 4 април 2014 г., с оглед придаване на задължителен характер на Кодекса за правните инструменти, ведно със съответна схема за одит на държавата на флага.

               (6)

               На 93-тото си заседание Комитетът по морска безопасност (Maritime Safety Committee, MSC) на ММО прие изменения на Конвенцията SOLAS, както това е посочено в Резолюция MSC.366(93) от 22 май 2014 г., и на протокола от 1988 г. във връзка с Конвенцията за товарните водолинии, както това е посочено в Резолюция MSC.375(93) от 22 май 2014 г., с оглед придаване на задължителен характер на Кодекса за правните инструменти, ведно със съответна схема за одит на държавата на флага.

               (7)

               Комитетът MEPC на 65-ото си заседание и Комитетът MSC на 92-рото си заседание приеха кодекс на ММО за признатите организации (Кодекс за признатите организации), както това е посочено в Резолюция MSC.349(92) от 21 юни 2013 г.

               (8)

               На 65-ото си заседание Комитетът MEPC прие изменения на протокола от 1978 г. във връзка с Конвенцията MARPOL, с оглед придаване на задължителен характер на Кодекса RO, както това е посочено в Резолюция MEPC.238(65) от 17 май 2013 г.

               (9)

               На 92-рото си заседание Комитетът MSC прие изменения на Конвенцията SOLAS и на протокола от 1988 г. във връзка с Конвенцията за товарните водолинии, с оглед придаване на задължителен характер на Кодекса RO, както това е посочено в резолюции MSC.350(92) и MSC.356(92) от 21 юни 2013 г.

               (10)

               Поради това, в съответствие с приложимите правила за приемане, ратифициране и влизане в сила на изменения по силата на всяка от посочените по-горе конвенции на ИМО, се очаква кодексите за правните инструменти и за признатите организации да влязат в сила в периода между 1 януари 2015 г. и 1 януари 2018 г..

               (11)

               На 13 май 2013 г. Съветът прие Решение 2013/268/ЕС (4). Съгласно член 5 от посоченото решение Съветът разрешава на държавите членки да дадат своето съгласие да бъдат обвързани — в интерес на Съюза и в съответствие с декларацията, съдържаща се в приложението към посоченото решение — от измененията, посочени в съображения 4 — 9 от настоящия регламент.

               (12)

               В декларацията, съдържаща се в приложението към Решение 2013/268/ЕС, се посочва, че държавите членки са на мнение, че в Кодекса за правните инструменти и Кодекса за признатите организации се съдържа набор от минимални изисквания, които държавите могат да доразвиват и подобряват в зависимост от конкретния случай с оглед да се оптимизират морската безопасност и опазването на околната среда.

               (13)

               Също така в декларацията се посочва, че никоя от разпоредбите на Кодекса за правните инструменти или Кодекса за признатите организации не следва да се тълкува така, че да ограничава по какъвто и да е начин изпълнението на задълженията на държавите членки съгласно правото на Европейския съюз във връзка с определението за „задължителни свидетелства“ и „свидетелства за клас“, обхвата на установените задължения и критерии за признати организации и задълженията на Европейската комисия във връзка с признаването, оценяването и, когато е уместно, налагането на корективни мерки или санкции на признати организации. В същата декларация се посочва, че в случай на одит на ММО държавите членки ще заявят, че се проверява изпълнението само на тези разпоредби от съответните международни конвенции, които са ратифицирани от държавите членки, в това число съгласно условията на посочената декларация.

               (14)

               Съгласно правовия ред на Съюза в приложното поле на Регламент (ЕО) № 391/2009, както и на Директива 2009/15/ЕО, се включват позовавания на „международни конвенции“ като посочените в съображение 3. В тези рамки измененията на конвенциите на ММО автоматично се инкорпорират в законодателството на Съюза едновременно с влизането им в сила на международно равнище, в това число и свързаните с тях кодекси със задължителен характер като кодексите за правните инструменти и за признатите организации, които съответно стават част от актовете на ММО, които са от значение във връзка с прилагането на Регламент (ЕО) № 391/2009.

               (15)

               Възможно е обаче измененията на международните конвенции да бъдат изключени от приложното поле на морското законодателство на Съюза в съответствие с процедурата за проверка на съответствието, ако те отговарят поне на един от двата критерия, посочени в член 5, параграф 2 от Регламент (ЕО) № 2099/2002.

               (16)

               Комисията подложи на анализ измененията на конвенциите на ММО в съответствие с член 5 от Регламент (ЕО) № 2099/2002 и установи, че съществуват редица несъответствия между Кодекса за правните инструменти и Кодекса за признатите организации, от една страна, и Регламент (ЕО) № 391/2009 и Директива 2009/15/ЕО, от друга.

               (17)

               На първо място, в част 2, параграф 16.1 от Кодекса за правните инструменти е предвиден списък от минимални ресурси и процеси, които държавите на флага трябва да създадат, в това число предоставянето на административни указания, отнасящи се, наред с останалото, и до свидетелствата за клас на корабите, които се изискват от държавата на флага като доказателство, че са спазени изискванията по отношение на конструкцията, машините и механизмите и електрическото оборудване и/или други изисквания по силата на международна конвенция, по която държавата на флага е страна, или че са спазени изискванията на вътрешната нормативна уредба на тази държава на флага. Както е пояснено в съображение 21 по-долу обаче, в законодателството на Съюза се прави разграничение между задължителните свидетелства и свидетелствата за клас. Вторите са документ с частен характер и не са актове на държава на флага, нито се издават от името на някоя държава на флага. Тази разпоредба на Кодекса за правните инструменти всъщност препраща към глава II-1, част А-1, правило 3-1 от Конвенцията SOLAS, където е предвидено корабите да са проектирани, построени и поддържани в съответствие с изискванията по отношение на конструкцията, машините и механизмите и електрическото оборудване на класификационна организация, призната от администрацията в съответствие с разпоредбите на правило XI-1/1. 1. В Конвенцията SOLAS ясно се определя, че обект на това изискване е корабът или неговият законен представител по отношение на държавата на флага. Освен това, когато една призната организация издава свидетелства за клас на кораби в качеството си на класификационна организация, тя извършва това съобразно своите собствени правила, процедури, условия и частни договорни споразумения, по които държавата на флага не е страна. Следователно тази разпоредба на Кодекса за правните инструменти е в противоречие с разграничението на дейностите по издаване на свидетелства за клас и на задължителни свидетелства, така както е предвидено в действащото законодателство на ЕС.

               (18)

               На второ място, в част 2, параграф 18.1 от Кодекса за правните инструменти се съдържа изискването държавата на флага да определи „само по отношение на корабите, имащи право да плават под нейния флаг“ дали дадена призната организация разполага с достатъчно ресурси по отношение на технически, управленски и изследователски възможности, за да изпълни възложените ѝ задачи. За разлика от това, този аспект е залегнал в законодателството на Съюза като изискване за целите на признаването, за което свидетелства критерий А.3 от приложение I към Регламент (ЕО) № 391/2009, и то по отношение на цялата флота, на която съответната организация е дала клас, без разлика на флага. В случай че горепосочената разпоредба на Кодекса за правните инструменти бъде инкорпорирана в законодателството на Съюза, това ще ограничи прилагането на критерий А.3 от приложение I към Регламент (ЕО) № 391/2009 само до онази част от дейността на признатата организация, която се отнася за корабите, плаващи под флага на държава членка, което е в противоречие с изискванията, които понастоящем са в сила.

               (19)

               На трето място, в част 2, параграф 19 от Кодекса за правните инструменти е въведена забрана за държавата на флага да предоставя правомощия на нейните признати организации да прилагат за други кораби, освен имащите право да плават под нейния флаг, всички изисквания, които се отнасят, наред с останалото, и до правилата, изискванията или процедурите на тези организации за даване на клас. В съответствие с Директива 2009/15/ЕО държавите членки могат да упълномощят дадена организация да извършва от тяхно име дейностите, свързани с издаването на задължителни свидетелства за тяхната флота, ако тази организация е призната и над нея се упражнява надзор за тази цел в съответствие с Регламент (ЕО) № 391/2009. В тази рамка признатите организации като такива трябва да спазват определени изисквания при изпълнението на съответните им дейности за цялата класифицирана от тях флота, независимо от флага. Това се отнася за повечето от критериите, определени в приложение I към Регламент (ЕО) № 391/2009, както и за други задължения, в частност определените в член 10, параграф 4 от същия регламент. В случай че горепосочената разпоредба на Кодекса за правните инструменти бъде инкорпорирана в законодателството на Съюза, с това ще се ограничи прилагането на съдържащите се в Регламент (ЕО) № 391/2009 действащи изисквания във връзка с признаването, ако те между другото са определени като правила, изисквания и процедури, само до онази част от дейността на признатата организация, която се отнася за корабите, плаващи под флага на държава членка.

               (20)

               На четвърто място, в част 2, раздел 1.1 от Кодекса за признатите организации „призната организация“ по определение означава организация, която е била оценена от държава на флага и по отношение на която е установено, че отговаря на изискванията на част 2 от Кодекса за признатите организации. За разлика от това, според определението в член 2, буква д) от Регламент (ЕО) № 391/2009 за призната организация се счита „организация, призната в съответствие с настоящия регламент“. Въз основа на оценката от страна на Комисията, изложена в съображения 21—23, изглежда, че няколко разпоредби в част 2 от Кодекса за признатите организации са несъвместими с Регламент (ЕО) № 391/2009. От тук следва, че организация, призната по смисъла на определението в Кодекса за признатите организации, няма да отговаря на всички изисквания на Регламент (ЕО) № 391/2009 и поради това няма да отговаря на определението за призната организация, установено в законодателството на Съюза.

               (21)

               На пето място, в част 2, раздел 1.3 от Кодекса за признатите организации „задължителното сертифициране и услуги“ се определят като единна категория дейности, които една призната организация има право да извършва от името на държавата на флага, включително издаването на свидетелства, които едновременно отговарят на изискванията за задължителни свидетелства и за свидетелства за клас. За разлика от това в определенията, фигуриращи в член 2, букви ж) и и) от Регламент (ЕО) № 391/2009, се прави ясно разграничение между „задължително свидетелство“, което е свидетелство, издадено от държавата на флага или от нейно име в съответствие с международните конвенции, и „свидетелство за клас“, което е документ, издаден от призната организация в качеството ѝ на класификационна организация, с който се удостоверява годността на кораба за конкретна употреба или услуга в съответствие с правилата и процедурите, установени и разгласени от тази призната организация. Оттук следва, че в правото на Съюза задължителните свидетелства се разграничават от свидетелствата за клас и имат различен характер. Задължителните свидетелства имат публичен характер, докато свидетелствата за клас имат частен характер, тъй като се издават от класификационна организация в съответствие с нейните собствени правила, процедури и условия. Следователно класификационните свидетелства, издадени за един кораб от призната организация в потвърждение на това, че са спазени класификационните правила и процедури, включително когато се верифицират от държава на флага като доказателство, че са спазени изискванията на правило 3-1 в глава II-I, част А-1 от Конвенцията SOLAS, са документи със строго частен характер и не са акт на държава на флага, нито се издават от името на някоя държава на флага. В Кодекса за признатите организации обаче системно се посочва, че „задължителното сертифициране и услуги“ се извършват от признатата организация „от името на държавата на флага“, което противоречи на правното разграничение, установено със законодателството на Съюза. Независимо от това противоречие, ако тази разпоредба на Кодекса за признатите организации бъде приета за норма в правовия ред на Съюза, въпросната разпоредба ще породи явен риск в рамките на ЕС да станат неприложими изискванията във връзка с признаването, които се съдържат в Регламент (ЕО) № 391/2009 и се отнасят за цялостната дейност на организацията, независимо от флага.

               (22)

               На шесто място, в част 2, раздел 3.9.3.1 от Кодекса за признатите организации е предвиден механизъм за сътрудничество между признатите организации единствено в установената от държавата на флага рамка с оглед стандартизиране на процесите, касаещи задължителното сертифициране и услуги, извършвани от името на държавата на флага, както е целесъобразно; от друга страна в част 2, раздел 3.9.3.2 от същия кодекс се съдържа позоваване на установената от една държава на флага или „група държави на флага“ рамка, която да регламентира сътрудничеството между признатите от тази държава или държави организации по въпроси от техническо естество и по въпросите на безопасността, що се отнася до „задължителното сертифициране на кораби и услуги […] от името на въпросната държава/държави на флага“. За разлика от това, в правото на Съюза сътрудничеството между признати организации е уредено в член 10, параграф 1 от Регламент (ЕО) № 391/2009, съдържащ изискването признатите организации да се консултират помежду си с оглед поддържане на еквивалентност и постигане на хармонизация на техните правила и процедури и на тяхното прилагане и да определят рамка за взаимното признаване в съответните случаи на свидетелства за клас за материали, оборудване и части. Тези два процеса на сътрудничество по силата на член 10, параграф 1 се отнасят за частните дейности на признатите организации в качеството им на класификационни организации и следователно се прилагат без разграничение въз основа на флага. Следователно, в случай че механизмите за сътрудничество, предвидени в Кодекса за признатите организации, бъдат инкорпорирани в законодателството на Съюза, с това ще се ограничи обхватът на определената в Регламент (ЕО) № 391/2009 рамка за сътрудничество само до онази част от дейността на признатите организации, която се отнася за корабите, плаващи под флага на държава членка, което е в противоречие с изискванията, които понастоящем са в сила.

               (23)

               На седмо място, раздел 3.9.3.3 от част 2 от Кодекса за признатите организации е идентичен с параграф 19 от част 2 от Кодекса за правните инструменти; поради това изложеното в съображение 19 е валидно в същата степен за тази разпоредба на Кодекса за признатите организации.

               (24)

               Никоя от разпоредбите на Кодекса за правните инструменти и Кодекса за признатите организации не трябва да ограничава възможността за определяне от Съюза, в съответствие с Договорите и международното право, на необходимите условия за предоставяне на признаване на организации, които са поискали да бъдат упълномощени от държавите членки за извършване на дейности по преглед и издаване на свидетелства на кораби от тяхно име с оглед постигане целите на Съюза и по-специално за подобряване на морската безопасност и опазване на околната среда.

               (25)

               Схемата за взаимно признаване на свидетелствата за клас за материали, оборудване и части, предвидена в член 10, параграф 1 от Регламент (ЕО) № 391/2009, е приложима в рамките на Съюза само по отношение на кораби, които плават под флага на държава членка. Преценката за това дали такива свидетелства ще бъдат приемани по отношение на чуждестранни плавателни съдове остава в прерогативите на съответните трети държави на флага извън ЕС в рамките на упражняваната от тях изключителна компетентност, а именно съгласно Конвенцията на Организацията на обединените нации по морско право (UNCLOS).

               (26)

               Въз основа на направената от нея оценка Комисията установи, че разпоредбите на Кодекса за правните инструменти и Кодекса за признатите организации, посочени в предходните съображения, са несъвместими с Регламент (ЕО) № 391/2009 и следва да бъдат изключени от приложното поле на същия регламент. Поради това текстът на член 2, буква б) от Регламент (ЕО) № 391/2009 следва да бъде съответно изменен.

               (27)

               Тъй като Кодексът за признатите организации влиза в сила на 1 януари 2015 г., настоящият регламент следва да влезе в сила във възможно най-кратък срок след датата на публикуването му.

               (28)

               Комитетът по морската безопасност и предотвратяването на замърсяването от кораби (КМБПЗК) не даде становище относно мерките, предвидени в настоящия регламент. Беше счетено за необходимо да се изготви акт за изпълнение и председателят представи проекта на акт за изпълнение на апелативния комитет за допълнително обсъждане. Мерките, предвидени в настоящия регламент, са в съответствие със становището на апелативния комитет,

         ПРИЕ НАСТОЯЩИЯ РЕГЛАМЕНТ:
   Член 1
   В член 2 от Регламент (ЕО) № 391/2009 буква б) се заменя със следното:

                  „б)

                  „международни конвенции“ означава Международната конвенция за безопасност на човешкия живот на море от 1 ноември 1974 г. (SOLAS 74), с изключение на глава XI-2 от анекса към нея, Международната конвенция за товарните водолинии от 5 април 1966 г. и Международната конвенция за предотвратяване на замърсяването от кораби от 2 ноември 1973 г. (MARPOL), ведно с протоколите и измененията към тях, както и свързаните с тях кодекси със задължителен характер във всички държави членки, в тяхната актуализирана версия, с изключение на част 2, параграфи 16.1, 18.1 и 19 от Кодекса за прилагане на правните инструменти на ММО и част 2, раздели 1.1, 1.3, 3.9.3.1, 3.9.3.2 и 3.9.3.3 от Кодекса на ММО за признатите организации.“

   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   Той се прилага от 1 януари 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 декември 2014 година.

            За Комисията

            Председател

         Jean-Claude JUNCKER

      (1)  ОВ L 131, 28.5.2009 г., стр. 11.

      (2)  ОВ L 324, 29.11.2002 г., стр. 1.

      (3)  Директива 2009/15/ЕО на Европейския парламент и на Съвета от 23 април 2009 г. относно общите правила и стандарти за организациите за проверка и преглед на кораби и за съответните дейности на морските администрации (ОВ L 131, 28.5.2009 г., стр. 47).

      (4)  Решение 2013/268/ЕС на Съвета от 13 май 2013 г. относно позицията, която да бъде взета от името на Европейския съюз в Международната морска организация (ММО) във връзка с приемането на някои кодекси и свързаните с тях изменения на определени конвенции и протоколи (ОВ L 155, 7.6.2013 г., стр. 3).


title: Регламент за изпълнение (ЕС) 2017/1928 на Комисията от 20 октомври 2017 година за вписване на наименование в регистъра на защитените наименования за произход и защитените географски указания [Kintoa (ЗНП)]

text:
               21.10.2017

               BG

               Официален вестник на Европейския съюз

               L 272/15

         РЕГЛАМЕНТ ЗА ИЗПЪЛНЕНИЕ (ЕС) 2017/1928 НА КОМИСИЯТА
   от 20 октомври 2017 година
   за вписване на наименование в регистъра на защитените наименования за произход и защитените географски указания [Kintoa (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 15, параграф 1 и член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Kintoa“, подадено от Франция, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Kintoa“ следва да бъде регистрирано.

               (3)

               С писмо, получено на 22 август 2016 г., френските органи съобщиха на Комисията, че установеното на тяхна територия земеделско стопанство с ограничена отговорност (exploitation agricole à responsabilité limitée, EARL) du Carré (г-н Alain Cazanave, Le chalet, 380 Chemin du Carré, 64300 Sallespisse) е предлагало на пазара законно и непрекъснато в продължение на повече от 5 години продукта с търговското наименование „Kintoa“ и че този въпрос е бил повдигнат в рамките на националната процедура за предявяване на възражения.

               (4)

               Тъй като посоченото в съображение 3 предприятие отговаря на условията, предвидени в член 15, параграф 1 от Регламент (ЕС) № 1151/2012 за получаване на право на преходен период за използване на законно основание на търговското наименование след неговата регистрация, на предприятието следва да се предостави преходен период до 31 декември 2017 г., през който да има право да използва наименованието „Kintoa“.

               (5)

               Мерките, предвидени в настоящия регламент, са в съответствие със становището на Комитета по качеството на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Kintoa“ (ЗНП).
   Наименованието по първа алинея се използва за идентифициране на продукт от клас 1.1 Прясно месо (и карантия) от приложение XI към Регламент за изпълнение (ЕС) № 668/2014 на Комисията (3).
   Член 2
   Земеделското стопанство с ограничена отговорност (exploitation agricole à responsabilité limitée, EARL) du Carré (г-н Alain Cazanave, Le chalet, 380, Chemin du Carré, 64300 Sallespisse) има право да продължи да използва регистрираното наименование „Kintoa“ (ЗНП) до 31 декември 2017 г.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 октомври 2017 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ C 90, 23.3.2017 г., стр. 9.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 364/2013 на Съвета от 22 април 2013 година за изпълнение на член 16, параграф 2 от Регламент (ЕС) № 204/2011 относно ограничителни мерки с оглед на положението в Либия

text:
                  23.4.2013

                  BG

                  Официален вестник на Европейския съюз

                  L 111/25

         РЕГЛАМЕНТ ЗА ИЗПЪЛНЕНИЕ (ЕС) № 364/2013 НА СЪВЕТА
         от 22 април 2013 година
         за изпълнение на член 16, параграф 2 от Регламент (ЕС) № 204/2011 относно ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 204/2011 на Съвета от 2 март 2011 г. относно ограничителни мерки с оглед на положението в Либия (1), и по-специално член 16, параграф 2 от него,
         като има предвид, че:

                     (1)

                     На 2 март 2011 г. Съветът прие Регламент (ЕС) № 204/2011.

                     (2)

                     Съветът счита, че вече няма основания в списъка от приложение III към Регламент (ЕС) № 204/2011 да продължава да фигурира едно лице.

                     (3)

                     Приложение III към Регламент (ЕС) № 204/2011 следва да бъде съответно актуализирано,

               ПРИЕ НАСТОЯЩИЯ РЕГЛАМЕНТ:

            Член 1
            Приложение III към Регламент (ЕС) № 204/2011 се изменя, както е предвидено в приложението към настоящия регламент.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави-членки.
            Съставено в Люксембург на 22 април 2013 година.

                  За Съвета

                  Председател

               C. ASHTON

            (1)  ОВ L 58, 3.3.2011 г., стр. 1.

            ПРИЛОЖЕНИЕ
            Вписването за посоченото по-долу лице се заличава от списъка в приложение III към Регламент (ЕС) № 204/2011:
            ASHKAL, Al-Barrani


title: Регламент за изпълнение (ЕС) № 564/2013 на Комисията от 18 юни 2013 година относно таксите и плащанията, дължими на Европейската агенция по химикалите по силата на Регламент (ЕС) № 528/2012 на Европейския парламент и на Съвета по отношение на предлагането на пазара и употребата на биоциди  текст от значение за ЕИП

text:
               19.6.2013

               BG

               Официален вестник на Европейския съюз

               L 167/17

         РЕГЛАМЕНТ ЗА ИЗПЪЛНЕНИЕ (ЕС) № 564/2013 НА КОМИСИЯТА
   от 18 юни 2013 година
   относно таксите и плащанията, дължими на Европейската агенция по химикалите по силата на Регламент (ЕС) № 528/2012 на Европейския парламент и на Съвета по отношение на предлагането на пазара и употребата на биоциди
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 80, параграф 1 от него,
   като има предвид, че:

               (1)

               Структурата и размерът на таксите, дължими на Европейската агенция по химикалите (наричана по-долу „Агенцията“), както и условията за плащане следва да бъдат установени.

               (2)

               Структурата и размерът на таксите следва да отчитат работата, която трябва да бъде извършена от Агенцията съгласно Регламент (ЕС) № 528/2012. Таксите следва да бъдат определени на такова равнище, че да се осигури, че приходите, получени от тях, когато се комбинират с други източници на приходи на Агенцията, са достатъчни да покрият разходите за предоставените услуги.

               (3)

               В съответствие с член 80, параграф 3, буква г) от Регламент (ЕС) № 528/2012 структурата и размерът на таксите следва да отчитат дали информацията е била подадена съвместно или поотделно. За да се отразява действителното работно натоварване на Агенцията и да се насърчи съвместното подаване на информация, е уместно да се събира само по една такса на заявление, в случай че няколко лица кандидатстват съвместно за одобрението на дадено активно вещество или за подновяването на одобрението на дадено активно вещество.

               (4)

               За да се вземат предвид специфичните нужди на малките и средните предприятия по смисъла на Препоръка 2003/361/ЕО на Комисията от 6 май 2003 г. относно определението за микро-, малки и средни предприятия (2) (наричани по-нататък „МСП“), установени в Съюза, към такива дружества следва да се прилагат намалени такси за одобрение, подновяване на одобрение или включване на активното вещество в приложение I към Регламент (ЕС) № 528/2012 и за разрешение или подновяване на разрешение на биоцид. Нивата на намаленията следва да отчитат значителния дял на МСП в сектора на биоцидите заедно с нуждата от избягване на прекомерни такси за други предприятия, като същевременно се гарантира, че работата на Агенцията е напълно финансирана. С цел обезсърчаване на подаването на заявления за биоциди, които съдържат активни вещества, изпълняващи един от критериите за замяна, изброени в член 10, параграф 1 от Регламент (ЕС) № 528/2012, както и за такива активни вещества, намаления не следва да се прилагат за заявления за такива биоциди или активни вещества.

               (5)

               Като се вземе предвид работата от страна на Агенцията, която е необходима за обработването на жалба, подадена в съответствие с член 77 от Регламент (ЕС) № 528/2012, е целесъобразно да се събира такса за такива жалби в съответствие с член 77, параграф 1, трета алинея от същия регламент. Въпреки това, за да не се ощетяват лица, подаващи основателни жалби, е целесъобразно тези такси да се възстановяват, когато жалбата е добре обоснована.

               (6)

               Като се вземе предвид намалената работа, изисквана от Агенцията в случаите, когато заявленията са отхвърлени преди или по време на валидирането или са оттеглени по време на оценяването им, е целесъобразно да се предвиди частично възстановяване на таксите в такива случаи.

               (7)

               С цел насърчаване на подаването на заявления за одобрение на активни вещества, които са подходящи алтернативи на одобрени активни вещества, изпълняващи един от критериите за изключване, изброени в член 5, параграф 1 от Регламент (ЕС) № 528/2012, е целесъобразно да се предвиди възстановяване на таксата за такива заявления.

               (8)

               Таксата за заявления за включване на активни вещества, които не пораждат безпокойство, в приложение I към Регламент (ЕС) № 528/2012 следва да отчита прогнозираното количество работа, необходимо на Агенцията за обработката на такива заявления, както и обществения интерес от получаването на разрешение за продукти, съдържащи такива вещества.

               (9)

               С цел обезсърчаване на подаването на заявления за одобрение или подновяване на одобрение за активни вещества, изпълняващи един от критериите за замяна, изброени в член 10, параграф 1 от Регламент (ЕС) № 528/2012, както и на заявления за разрешение или подновяване на разрешение за продукти, изискващи сравнителна оценка в съответствие с член 23 от Регламент (ЕС) № 528/2012, както и за осигуряване на принос към финансирането на отменени и намалени такси, предвидени в настоящия регламент, е целесъобразно да се предвидят увеличени такси за такива заявления.

               (10)

               С оглед на работата на Агенцията, необходима да се отговори на искане за становище за класификацията на изменение в съответствие с Регламент за изпълнение (ЕС) № 354/2013 на Комисията от 18 април 2013 г. относно измененията на биоциди, разрешени по реда на Регламент (ЕС) № 528/2012 на Европейския парламент и на Съвета (3), е целесъобразно да се събира такса за такива искания. Въпреки това, за да се избегне, доколкото е възможно, ощетяването на заявители, чиито искания за класифициране на изменение като незначително или административно са оправдани, е целесъобразно да се предостави намаление на таксата за последвалото заявление за изменение, когато искането води до препоръка за класифициране на изменението като административно или незначително.

               (11)

               Предвид работата от страна на Агенцията, необходима за обработката на заявления за включване в списъка на заинтересованите лица, посочени в член 95 от Регламент (ЕС) № 528/2012, е целесъобразно да се събира такса за такива заявления. Количеството работа, необходима за обработката на такова заявление, ще варира значително в зависимост от това, дали заинтересованото лице е представило писмо за достъп или ново досие, тъй като в последния случай Агенцията ще трябва да провери дали досието отговаря на изискванията на приложение II към Регламент (ЕС) № 528/2012 или, ако е приложимо, на приложение IIA към Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (4). Уместно е таксата да отразява различното количество работа.

               (12)

               Като се има предвид работата на Агенцията, необходима да се обработи искане за поверителност в съответствие с член 66, параграф 4 от Регламент (ЕС) № 528/2012, е целесъобразно да се събира такса за такива искания.

               (13)

               Тъй като бюджетът на Агенцията се изготвя и изпълнява в евро и отчетите ѝ също се представят в евро в съответствие с член 19 от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (5), с член 17 от Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6) и с член 17 от Финансовия регламент на Европейската агенция по химикалите от 24 септември 2008 г. (7), е целесъобразно да се събират такси единствено в евро.

               (14)

               В съответствие с член 80, параграф 3, буква е) от Регламент (ЕС) № 528/2012 сроковете за плащане на такси следва да бъдат определени, като се вземат предвид крайните срокове за процедурите, предвидени в същия регламент.

               (15)

               Таксите, определени в настоящия регламент, следва да се преразглеждат през подходящ интервал от време с оглед на привеждането им в съответствие с процента на инфлацията и с действителните разходи на Агенцията за предоставяните услуги. Тези прегледи следва да отчитат нарасналия опит на Агенцията при обработката на заявления по регламента и повишената по този начин ефективност.

               (16)

               Постоянният комитет по биоцидни продукти, посочен в член 82, параграф 1 от Регламент (ЕС) № 528/2012, не даде становище по мерките, предвидени в настоящия регламент. Тъй като беше счетено, че е необходим изпълнителен акт, председателят внесе проекта на изпълнителен акт в апелативния комитет за по-нататъшно обсъждане. Апелативният комитет не даде становище,

         ПРИЕ НАСТОЯЩИЯ РЕГЛАМЕНТ:
   ГЛАВА I

      ТАКСИ

   Член 1
   Такси за работа, свързана с активни вещества
   Агенцията събира таксите, предвидени в таблица 1 от приложение I, за работа, изисквана по силата на Регламент (ЕС) № 528/2012, която ще се извърши във връзка с одобрение и подновяване на одобрение за активни вещества, както и включване в приложение I към същия регламент.
   Член 2
   Такси за работа, свързана с разрешение на Съюза за биоциди
   Агенцията събира таксите, предвидени в таблица 1 от приложение II, за работа, изисквана по силата на Регламент (ЕС) № 528/2012, която ще се извърши във връзка с разрешение на Съюза за биоциди.
   Член 3
   Други такси
   1.   Агенцията събира таксите, предвидени в приложение III, за работа, изисквана по силата на Регламент (ЕС) № 528/2012, която ще се извърши във връзка с установяване на техническа равностойност, заявления за взаимно признаване, искания за включване в списъка на заинтересованите лица и искания за поверително третиране на информацията, подадена до Агенцията.
   2.   Агенцията събира годишните такси, предвидени в приложение III, за всеки биоцид или група биоциди, разрешени от Съюза. Годишната такса е дължима на първата и на всяка следваща годишнина от влизането в сила на разрешението. Тя се отнася до предходната година.
   Член 4
   Такси за обжалване на решение на Агенцията съгласно член 77 от Регламент (ЕС) № 528/2012
   1.   За всяка жалба срещу решение на Агенцията съгласно член 77 от Регламент (ЕС) № 528/2012 Агенцията събира такса, както е определена в приложение III.
   2.   Жалбите не се считат за получени от Апелативния съвет, докато съответната такса не бъде получена от Агенцията.
   3.   Ако жалбата бъде сметната за недопустима от Апелативния съвет, таксата не се възстановява.
   4.   Агенцията възстановява таксата, събрана в съответствие с параграф 1, ако изпълнителният директор на Агенцията коригира решение в съответствие с член 93, параграф 1 от Регламент (ЕС) № 1907/2006 на Европейския парламент и на Съвета (8) или ако решението по жалбата е в полза на жалбоподателя.
   Член 5
   Възможност за възстановяване за алтернативи на одобрени активни вещества, изпълняващи един от критериите за изключване
   1.   При подаване на заявление до Агенцията за одобрение на активно вещество, което може да бъде подходяща алтернатива по смисъла на член 5, параграф 2, втора алинея от Регламент (ЕС) № 528/2012 на одобрено активно вещество, изпълняващо един от критериите за изключване, в съответствие с член 5, параграф 1 от същия регламент, даден заявител може да поиска възстановяване на таксата, която трябва да бъде платена на Агенцията.
   2.   При получаване на становището на Агенцията в съответствие с член 8, параграф 4 от Регламент (ЕС) № 528/2012, което също така включва препоръка по отношение на това дали активното вещество е подходяща алтернатива по смисъла на член 5, параграф 2, втора алинея от Регламент (ЕС) № 528/2012, Комисията взема решение относно искането.
   3.   Когато Комисията реши, че активното вещество е подходяща алтернатива, Агенцията уведомява заявителя за това и напълно възстановява таксата, посочена в параграф 1.
   ГЛАВА II

      ПОМОЩ ЗА МСП

   Член 6
   Признаване на статут на МСП
   1.   Преди подаването на заявление до Агенцията за одобрение, подновяване на одобрение или включване в приложение I към Регламент (ЕС) № 528/2012 за активно вещество или за разрешение на Съюза за биоцид или група биоциди, подадено в съответствие с член 7, параграф 1, член 13, параграф 1, член 28, параграф 4, член 43, параграф 1 или член 45, параграф 1 от същия регламент, съдържащо искане за намаление за МСП, евентуалният заявител подава до Агенцията съответните елементи, които доказват правото на такова намаление по силата на статут за МСП по смисъла на Препоръка 2003/361/ЕО.
   2.   В случай на заявление за одобрение, подновяване на одобрение или включване на дадено активно вещество в приложение I към Регламент (ЕС) № 528/2012 въпросът се решава спрямо производителя на активното вещество, който се представлява от евентуалния заявител. В случай на заявление за разрешение за биоцид или подновяване на разрешение за биоцид въпросът се решава спрямо евентуалния притежател на разрешение.
   3.   Агенцията публикува списък на съответните елементи, които трябва да бъдат представени в съответствие с параграф 1.
   4.   В срок от 45 дни от получаването на всички необходими елементи, посочени в параграф 1, Агенцията решава какъв статут на МСП, ако въобще има основание за такъв, може да бъде признат.
   5.   Признаването на дадено предприятие за МСП по заявления, подадени съгласно Регламент (ЕС) № 528/2012, е валидно за срок от две години.
   6.   В съответствие с член 77 от Регламент (ЕС) № 528/2012 срещу решение, взето от Агенцията по силата на параграф 4, може да бъде подадена жалба.
   Член 7
   Намаления на такси
   1.   Намаления на таксите, дължими на Агенцията, както са определени в таблица 2 от приложение I и в таблица 2 от приложение II, се предоставят на МСП, установени в Съюза.
   2.   Намаления за заявления за одобрение на активно вещество, подновяване на одобрение или включване в приложение I към Регламент (ЕС) № 528/2012 се предоставят само когато активното вещество не е кандидат за замяна.
   3.   Намаления за заявленията за разрешение за биоцид или подновяване на разрешение се предоставя само когато продуктът не съдържа активно вещество, което е кандидат за замяна.
   ГЛАВА III

      ПЛАЩАНИЯ

   Член 8
   Начин на плащане
   1.   Таксите, предвидени в настоящия регламент, се плащат в евро.
   2.   Плащането се извършва единствено след като Агенцията издаде фактура.
   3.   Чрез дерогация от параграф 2 плащанията, дължими по член 4, се извършват едновременно с подаването на жалбата.
   4.   Плащането се извършва чрез превод по банковата сметка на Агенцията.
   Член 9
   Идентификация на плащането
   1.   За всяко плащане, с изключение на плащанията, посочени в член 8, параграф 3, в полето „Основание за плащане“ се посочва номерът на фактурата.
   2.   За плащанията, посочени в член 8, параграф 3, в полето „Основание за плащане“ се посочва наименованието на жалбоподателя(ите) и, ако е наличен, номерът на решението, което се обжалва.
   3.   Ако целта на плащането не може да бъде установена, Агенцията определя срок, в който платецът трябва да я уведоми в писмена форма за целта на плащането. Ако Агенцията не получи уведомление за целта на плащането преди изтичането на този срок, плащането се смята за невалидно и съответната сума се възстановява на платеца.
   Член 10
   Дата на плащане
   1.   Освен в случай че е предвидено друго, таксите се плащат в срок от 30 дни от датата, на която фактурата е нотифицирана от Агенцията.
   2.   За дата на извършване на плащането се счита датата, на която пълната сума на плащането е преведена в банкова сметка на Агенцията.
   3.   Плащането се счита за извършено навреме, когато бъдат предоставени достатъчно документални доказателства, че платецът е наредил превода по банковата сметка, указана във фактурата, преди изтичането на съответния срок. Потвърждение на нареждането за превод, издадено от финансова институция, се счита за достатъчно доказателство.
   Член 11
   Недостатъчен размер на плащането
   1.   Крайният срок за плащане се счита за спазен само ако навреме е платен пълният размер на таксата.
   2.   Когато дадена фактура е свързана с група трансакции, Агенцията може да отнесе недостатъчното плащане към която и да е от съответните трансакции. Критериите за отнасяне на плащанията се определят от управителния съвет на Агенцията.
   Член 12
   Възстановяване на надплатени суми
   1.   Условията за възстановяването на платеца на суми, платени над размера на таксата, се определят от изпълнителния директор на Агенцията и се публикуват на уебсайта на Агенцията.
   Въпреки това, ако надплатената сума е по-малка от 200 EUR и засегнатата страна не е поискала изрично нейното възстановяване, тази сума не се възстановява.
   2.   Не е възможно дадена надплатена и невъзстановена сума да се счита като част от бъдещи плащания към Агенцията.
   Член 13
   Възстановявания на суми в случай на заявления, отхвърлени преди или по време на валидирането или оттеглени по време на оценката
   1.   Агенцията възстановява 90 % от събраната такса, когато заявление за одобрение на активно вещество или за разрешение за биоцид, подадено съгласно член 7, параграф 1 или съответно член 43, параграф 1 от Регламент (ЕС) № 528/2012, или заявление за незначително или значително изменение на продукт е отхвърлено преди или по време на етапа на валидиране.
   2.   Агенцията възстановява 75 % от събраната такса, когато заявление за одобрение на активно вещество или за разрешение за биоцид, подадено съгласно член 7, параграф 1 или съответно член 43, параграф 1 от Регламент (ЕС) № 528/2012, или заявление за значително изменение на продукт е оттеглено, преди оценяващият компетентен орган да изпрати на Агенцията доклада си от оценката.
   Събраната такса не се възстановява, когато дадено заявление е оттеглено, след като оценяващият компетентен орган е изпратил на Агенцията доклада си от оценката.
   3.   Редът за възстановяването на платеца на останалата част от сумата се определя от изпълнителния директор на Агенцията и се публикуват на уебсайта на Агенцията.
   ГЛАВА IV

      ЗАКЛЮЧИТЕЛНИ РАЗПОРЕДБИ

   Член 14
   Възнаграждение на докладчиците
   Членовете на Комитета по биоцидите, които действат като докладчици, получават възнаграждение от таксите, плащани в съответствие с член 80, параграф 2 на компетентните органи на държавите членки, действащи като оценяващ компетентен орган.
   Член 15
   Налози
   1.   При условие на положително становище от Комисията Агенцията може да въведе с решение на управителния си съвет налози за административни или технически услуги, които предоставя в съответствие с разпоредбите на Регламент (ЕС) № 528/2012 по искане на дадена страна с цел да се улесни неговото изпълнение. Изпълнителният директор на Агенцията може да реши да не се събира налог от международни организации или държави, които търсят помощ от Агенцията.
   2.   Налозите се определят на такова равнище, че да покриват разходите за услугите, предоставени от Агенцията, и не надвишават това, което е необходимо за покриване на тези разходи.
   3.   Налогът се плаща в срок от 30 календарни дни от датата, на която фактурата е нотифицирана от Агенцията.
   Член 16
   Предварителна оценка
   Когато изготвя оценка за общите разходи и приходи за следващата финансова година в съответствие с член 96, параграф 5 от Регламент (ЕО) № 1907/2006 на Европейския парламент и на Съвета (9), управителният съвет на Агенцията включва специална предварителна оценка на приходите от такси и налози от дейности, поверени на Агенцията в съответствие с разпоредбите на Регламент (ЕС) № 528/2012, които са различни от приходите от всякакви субсидии от Съюза.
   Член 17
   Преразглеждане
   Комисията преразглежда ежегодно таксите и налозите, предвидени в настоящия регламент, спрямо нивото на инфлация, както е измерена посредством Европейския индекс на потребителските цени, публикуван от Евростат. Първото преразглеждане се извършва най-късно до 1 януари 2015 г.
   Комисията също така непрекъснато преразглежда настоящия регламент с оглед на появила се съществена информация, свързана с определящите допускания за очакваните приходи и разходи на Агенцията. Най-късно до 1 януари 2015 г. Комисията преразглежда настоящия регламент с цел, ако е целесъобразно, да го измени, като взема предвид по-специално ресурсите, необходими на Агенцията, и тези, необходими на компетентните органи на държавите членки за услуги от подобен характер. При преразглеждането се вземат под внимание въздействията върху МСП и се прави преглед на равнищата на намаление на таксите, приложими към МСП, когато е целесъобразно.
   Член 18
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 юни 2013 година.

            За Комисията

            Председател

         José Manuel BARROSO

      (1)  ОВ L 167, 27.6.2012 г., стр. 1.

      (2)  ОВ L 124, 20.5.2003 г., стр. 36.

      (3)  ОВ L 109, 19.4.2013 г., стр. 4.

      (4)  ОВ L 123, 24.2.1998 г., стр. 1.

      (5)  ОВ L 298, 26.10.2012 г., стр. 1.

      (6)  ОВ L 357, 31.12.2002 г., стр. 72.

      (7)  MB/53/2008 окончателен.

      (8)  ОВ L 396, 30.12.2006 г., стр. 1.

      (9)  ОВ L 396, 30.12.2006 г., стp. 1.

      ПРИЛОЖЕНИЕ I

         Такси, свързани с активни вещества

         Таблица 1

         Стандартни такси

                  Общо описание на задачата; съответна разпоредба в Регламент (ЕС) № 528/2012

                  Специфично условие или описание на задачата

                  Такса (EUR)

                  Одобрение на активно вещество; член 7, параграф 2

                  Такса за първия продуктов тип, за който това активно вещество се одобрява

                  120 000

                  Допълнителна такса за допълнителен продуктов тип

                  40 000

                  Допълнителна такса за продуктов тип (за първия продуктов тип и за всеки допълнителен продуктов тип), ако активното вещество е кандидат за замяна в съответствие с член 10 от Регламент (ЕС) № 528/2012

                  20 000

                  Такса за изменение на одобрение, различно от добавянето на продуктов тип

                  20 000

                  Подновяване на одобрение; член 13, параграф 3

                  Такса за първия продуктов тип, за който се иска подновяване за това активно вещество

                  15 000

                  Допълнителна такса за допълнителен продуктов тип

                  1 500

                  Допълнителна такса за първия продуктов тип, за който се иска подновяване за това активно вещество, в случай че е необходима пълна оценка в съответствие с член 14, параграф 1 от Регламент (ЕС) № 528/2012

                  25 000

                  Допълнителна такса за допълнителен продуктов тип, в случай че е необходима пълна оценка в съответствие с член 14, параграф 1 от Регламент (ЕС) № 528/2012

                  2 500

                  Допълнителна такса за продуктов тип (за първия продуктов тип и за всеки допълнителен продуктов тип), ако активното вещество е кандидат за замяна в съответствие с член 10 от Регламент (ЕС) № 528/2012

                  20 000

                  Включване на активно вещество в приложение I; член 28

                  Такса за първото включване в приложение I на активно вещество,

                  10 000

                  Такса за изменение на включването на активно вещество в приложение I

                  2 000

                  Нотификация в съответствие с член 3а от Регламент (ЕО) № 1451/2007

                  Такса за комбинация вещество/продуктов тип
                  Таксата за нотификацията се приспада от последващото заявление в съответствие с член 7 от Регламент (ЕС) № 528/2012

                  10 000

         Таблица 2

         Намаления на такси за заявления за одобрение, подновяване на одобрение, включване в приложение I на активни вещества, ако производителят на активното вещество е МСП, установено в Съюза, освен ако активното вещество е кандидат за замяна

                  Вид предприятие

                  Намаление (процент от стандартната такса)

                  Микропредприятие

                  60

                  Малко предприятие

                  40

                  Средно предприятие

                  20

      ПРИЛОЖЕНИЕ II

         Такси за разрешение на Съюза за биоциди

         Таблица 1

         Стандартни такси

                  Общо описание на задачата; съответна разпоредба в Регламент (ЕС) № 528/2012

                  Специфично условие или описание на задачата

                  Такса (EUR)

                  Издаване на разрешение на Съюза, единичен продукт; член 43, параграф 2

                  Такса за продукт, който не е еднакъв с (някой от) представителния(те) продукт(и), оценен(и) за целите на одобрението на вещество

                  80 000

                  Такса за продукт, който е еднакъв с (някой от) представителния(те) продукт(и), оценяван(и) за целите на одобрението на вещество

                  40 000

                  Допълнителна такса за продукт, когато е необходима сравнителна оценка в съответствие с член 23 от Регламент (ЕС) № 528/2012

                  40 000

                  Допълнителна такса за продукт, когато поисканото разрешение е временно в съответствие с член 55, параграф 2 от Регламент (ЕС) № 528/2012

                  10 000

                  Предоставяне на разрешение на Съюза, група биоциди; член 43, параграф 2

                  Такса за група

                  150 000

                  Допълнителна такса за група, когато е необходима сравнителна оценка в съответствие с член 23 от Регламент (ЕС) № 528/2012

                  60 000

                  Допълнителна такса за група, когато поисканото разрешение е временно в съответствие с член 55, параграф 2 от Регламент (ЕС) № 528/2012

                  15 000

                  Нотифициране на Агенцията на допълнителен продукт в рамките на група биоциди; член 17, параграф 6

                  Такса за допълнителен продукт

                  2 000

                  Разрешение на Съюза за еднакъв биоцид; член 17, параграф 7

                  Такса за продукт, представляващ „един и същ продукт“ по смисъла на Регламент за изпълнение (ЕС) № 414/2013 на Комисията от 6 май 2013 г. за установяване на процедурата за разрешаване на идентични биоциди в съответствие с Регламент (ЕС) № 528/2012 на Европейския парламент и на Съвета (1),

                  2 000

                  Значително изменение на одобрен продукт или група продукти; член 50, параграф 2

                  Такса за заявление

                  40 000

                  Незначително изменение на разрешен продукт или група продукти; член 50, параграф 2

                  Такса за заявление

                  15 000

                  Административно изменение на разрешен продукт или група продукти; член 50, параграф 2

                  Такса за заявление

                  2 000

                  Препоръка относно класификацията на изменение на разрешен продукт или група продукти; член 50, параграф 2

                  Такса за искане в съответствие с Регламент (ЕС) № 354/2013
                  Ако препоръката е изменението да се класифицира като административно или незначително изменение, таксата за искането се приспада от последващото заявление или нотификация в съответствие с Регламент (ЕС) № 354/2013

                  2 000

                  Подновяване на разрешение на Съюза, единичен продукт; член 45, параграф 3

                  Такса за продукт

                  5 000

                  Допълнителна такса за продукт, в случай че е необходима пълна оценка в съответствие с член 14, параграф 1 от Регламент (ЕС) № 528/2012

                  15 000

                  Допълнителна такса за продукт, когато е необходима сравнителна оценка в съответствие с член 23 от Регламент (ЕС) № 528/2012

                  40 000

                  Подновяване на разрешение на Съюза, група биоциди; член 45, параграф 3

                  Такса за група продукти

                  7 500

                  Допълнителна такса за група продукти, в случай че е необходима пълна оценка в съответствие с член 14, параграф 1 от Регламент (ЕС) № 528/2012

                  22 500

                  Допълнителна такса за група продукти, когато е необходима сравнителна оценка в съответствие с член 23 от Регламент (ЕС) № 528/2012

                  60 000

         Таблица 2

         Намаления на таксите за заявленията за предоставяне и подновяване на разрешение на Съюза за биоциди или групи биоциди, ако евентуалният притежател на разрешението е МСП, установено в Съюза, с изключение на случаите, в които продуктът съдържа активно вещество, което е кандидат за замяна

                  Вид предприятие

                  Намаление (процент от стандартната такса)

                  Микропредприятие

                  30

                  Малко предприятие

                  20

                  Средно предприятие

                  10

         (1)  ОВ L 125, 7.5.2013 г., стp. 4.

      ПРИЛОЖЕНИЕ III

         Други такси

                  Общо описание на задачата; съответна разпоредба в Регламент (ЕС) № 528/2012)

                  Специфично условие или описание на задачата

                  Такса (EUR)

                  Техническа равностойност; член 54, параграф 3

                  Такса, в случай че разликата между източниците на активното вещество е ограничена до промяна в мястото на производство, а заявлението е въз основа само на аналитични данни

                  5 000

                  Такса, в случай че разликата между източниците на активното вещество надхвърля промяна в мястото на производство, а заявлението е въз основа само на аналитични данни

                  20 000

                  Такса, в случай че горните условия не са изпълнени.

                  40 000

                  Годишна такса за биоциди, разрешени от Съюза, член 80, параграф 1, буква а)

                  Такса за издаване на разрешение на Съюза за биоцид

                  10 000

                  Такса за разрешение на Съюза за група биоциди

                  20 000

                  Такса за подаване на заявление за взаимно признаване; член 80, параграф 1, буква а)

                  Такса за продукт или група продукти, за който(които) се отнася дадено заявление за взаимно признаване, за всяка държава членка, за която се иска взаимно признаване

                  700

                  Обжалване; член 77, параграф 1

                  Такса за обжалване

                  2 500

                  Подаване за включване в списъка на заинтересованите лица; член 95

                  Такса за подаване на писмо за достъп до досие, което вече се счита за пълно от Агенцията или от оценяващ компетентен орган

                  2 000

                  Такса за подаване на писмо за достъп до досие, което вече се счита за пълно от Агенцията или от оценяващ компетентен орган, заедно с допълнителни данни

                  20 000

                  Такса за подаване на ново досие

                  40 000

                  Искания, подадени до Агенцията съгласно член 66, параграф 4

                  Такса за елемент, за което е поискана поверителност

                  1 000


title: Регламент за изпълнение (ЕС) № 1247/2011 на Комисията от 29 ноември 2011 година относно класирането на някои стоки в Комбинираната номенклатура

text:
               2.12.2011

               BG

               Официален вестник на Европейския съюз

               L 319/34

         РЕГЛАМЕНТ ЗА ИЗПЪЛНЕНИЕ (ЕС) № 1247/2011 НА КОМИСИЯТА
   от 29 ноември 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 ноември 2011 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                              1.

                              Изделие под формата на модул в собствен корпус с приблизителни размери 11 × 7 × 5 cm (т.нар. „модул с аналогов вход“).
                              Модулът се състои от две печатни платки, включващи входен интерфейс с четири канала, аналогово-цифров преобразувател, процесор и интерфейсна шина за свързване към програмируем логически контролер (PLC). Модулът има обхват за входното напрежение от 0 до 10 V DC.
                              Модулът получава аналогови сигнали, представляващи например резултат от измервания на температура, скорост, дебит или тегло, от различни външни устройства.
                              Модулът преобразува и обработва тези сигнали, преди да ги подаде към програмируемия логически контролер.

                  8538 90 99

                  Класирането се определя от Общи правила 1 и 6 за тълкуване на Комбинираната номенклатура, забележка 2, буква б) към раздел XVI и описанието на кодове по КН 8538, 8538 90 и 8538 90 99.
                  Тъй като модулът представлява интерфейс между външни устройства и апарат за цифрово управление от позиция 8537, се изключва класиране в позиция 8471 като входна единица.
                  Тъй като модулът получава, преобразува, обработва и подава електрически сигнали към програмируемия логически контролер, се изключва класиране в позиция 8536 като прекъсвач, превключвател или реле за разклоняване, включване или свързване на електрически вериги.
                  Тъй като модулът не управлява външните устройства сам по себе си, а служи единствено за интерфейс между такива устройства и програмируемия логически контролер, се изключва класиране в позиция 8537 като апарат за електрическо управление.
                  Тъй като аналогово-цифровото преобразуване представлява само междинен процес, се изключва класиране в позиция 8543 като електрически машини и апарати със специфична функция, неупоменати, нито включени другаде в глава 85.
                  Понеже предназначението на модула е да получава, преобразува и обработва сигнали, представляващи измервания, приети от външни устройства, и да ги подава към програмируемия логически контролер, модулът е от съществено значение за работата на програмируемия логически контролер от позиция 8537.
                  Поради това изделието следва да бъде класирано в позиция 8538 като части за уредите от позиции 8535—8537.

                              2.

                              Изделие под формата на модул в собствен корпус с приблизителни размери 11 × 7 × 5 cm (т.нар. „модул с дискретен изход“).
                              Модулът се състои от печатна платка, включваща интерфейсна шина за свързване към програмируем логически контролер (PLC), процесор, цифрово-аналогов преобразувател и изходен интерфейс с 8 точки за свързване.
                              Изходните точки за свързване представляват електромагнитни релета с обхват на изходното напрежение от 0 до 250 V и товарен ток за всяка точка до 0,17 A.
                              Модулът обработва и преобразува дискретни сигнали, представляващи сигнал „включено/изключено“ (например 1/0 или да/не), преди да ги подаде към различни външни устройства като контактори, релета и индикаторни лампи.

                  8538 90 99

                  Класирането се определя от Общи правила 1 и 6 за тълкуване на Комбинираната номенклатура, забележка 2, буква б) към раздел XVI и описанието на кодове по КН 8538, 8538 90 и 8538 90 99.
                  Тъй като модулът представлява интерфейс между външни устройства и апарат за цифрово управление от позиция 8537, се изключва класиране в позиция 8471 като изходна единица.
                  Тъй като модулът получава, обработва, преобразува и подава електрически сигнали към външни устройства, се изключва класиране в позиция 8536 като прекъсвач, превключвател или реле за разклоняване, включване или свързване на електрически вериги.
                  Изходните точки за свързване (съставени от електромагнитни релета) са само част от модула, който освен това се състои от интерфейсната шина, процесора и цифрово-аналоговия преобразувател. В допълнение, модулът не управлява външните устройства сам по себе си, а служи единствено за интерфейс между програмируемия логически контролер и такива устройства. Следователно се изключва класиране в позиция 8537 като апарат за електрическо управление.
                  Тъй като цифрово-аналоговото преобразуване представлява само междинен процес, се изключва класиране в позиция 8543 като електрически машини и апарати със специфична функция, неупоменати, нито включени другаде в глава 85.
                  Понеже предназначението на модула е да получава, обработва и преобразува сигнали, представляващи сигнали „включено/изключено“, приети от програмируемия логически контролер и да ги подава към външни устройства, модулът е от съществено значение за работата на програмируемия логически контролер от позиция 8537.
                  Поради това изделието следва да бъде класирано в позиция 8538 като части за уредите от позиции 8535—8537.


title: Регламент за изпълнение (ЕС) 2017/48 на Комисията от 11 януари 2017 година за установяване на стандартни стойности при внос с цел определяне на входната цена на някои плодове и зеленчуци

text:
               12.1.2017

               BG

               Официален вестник на Европейския съюз

               L 7/14

         РЕГЛАМЕНТ ЗА ИЗПЪЛНЕНИЕ (ЕС) 2017/48 НА КОМИСИЯТА
   от 11 януари 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 януари 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  269,9

                  MA

                  115,2

                  SN

                  204,0

                  TR

                  108,2

                  ZZ

                  174,3

                  0707 00 05

                  MA

                  86,1

                  TR

                  220,1

                  ZZ

                  153,1

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  236,8

                  TR

                  226,9

                  ZZ

                  231,9

                  0805 10 20

                  EG

                  46,2

                  IL

                  126,4

                  MA

                  54,3

                  TR

                  71,9

                  ZZ

                  74,7

                  0805 20 10

                  IL

                  166,4

                  MA

                  73,6

                  ZZ

                  120,0

                  0805 20 30 , 0805 20 50 , 0805 20 70 , 0805 20 90

                  EG

                  97,9

                  IL

                  151,6

                  JM

                  125,6

                  TR

                  96,5

                  ZZ

                  117,9

                  0805 50 10

                  TR

                  70,9

                  ZZ

                  70,9

                  0808 10 80

                  CN

                  144,5

                  US

                  72,4

                  ZZ

                  108,5

                  0808 30 90

                  CL

                  307,7

                  CN

                  99,5

                  TR

                  133,1

                  ZZ

                  180,1

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.